

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม ๒๕63

เรื่อง แจ้งแนวทางการรายงานผลการดำเนินโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ในระบบสารสนเทศข้อมูลกลางองค์กรปกครองส่วนท้องถิ่น (INFO)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3815 ลงวันที่ 20 กันยายน 2562

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 4311 ลงวันที่ 22 ตุลาคม 2562

สิ่งที่ส่งมาด้วย คู่มือแนวทางการรายงานผลการดำเนินโครงการซุ้มประตูเมืองเฉลิมพระเกียรติ   
เนื่องในโอกาสมหามงคลพระราชพิธีบรมราชาภิเษก จำนวน 1 ชุด

ตามที่กรมส่งเสริมการปกครองท้องถิ่น ได้แจ้งแนวทางการดำเนินโครงการซุ้มประตูเมือง  
เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก โดยให้จังหวัดพิจารณามอบหมายองค์การบริหารส่วนจังหวัดและองค์กรปกครองส่วนท้องถิ่นที่ประสงค์เข้าร่วมโครงการดังกล่าว   
เป็นหน่วยดำเนินการจัดสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธี  
บรมราชาภิเษก ตามแบบซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก   
4 ภาค ให้สอดคล้องและเหมาะสมกับพื้นที่ นั้น

ในการนี้ เพื่อให้การดำเนินโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก เป็นไปด้วยความเรียบร้อย เหมาะสม และสมพระเกียรติ จึงขอให้จังหวัดรายงานความก้าวหน้าการดำเนินโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธี  
บรมราชาภิเษก ในระบบสารสนเทศข้อมูลกลางองค์กรปกครองส่วนท้องถิ่น (INFO) ตามคู่มือแนวทาง  
การรายงานผลการดำเนินโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธี  
บรมราชาภิเษก รายละเอียดปรากฏตามสิ่งที่ส่งมาด้วย ทั้งนี้ สามารถดาวน์โหลดสิ่งที่ส่งมาด้วยทางเว็บไซต์  
กรมส่งเสริมการปกครองท้องถิ่น หัวข้อ “หนังสือราชการ” หรือทาง QR Code ท้ายหนังสือนี้

จึงเรียนมาเพื่อโปรดพิจารณาดำเนินการ

ขอแสดงความนับถือ



อธิบดีกรมส่งเสริมการปกครองท้องถิ่น

ร.อสถ. ...................................

ผอ.กพส. ................................

ผอ.กง.พศ. .............................

หน.กง./หน.ฝ. ........................

จนท. ......................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. 02 2419 000 ต่อ 4132